BISERICA ORTODOXĂ  ROMÂNĂÎN TIMPUL DOMNIEI LUI 
ALEXANDRU IOAN CUZAREFORMELE SALE BISERICEȘTIPr.Prof.Dr. 
Mircea Păcurariu 


Primele schimbări în viaţa bisericească... 


În tot cursul domniei lui Alexandru IoanCuza nu s-au făcut alegeri de mitropoliți 
sau episcopi ci, în cazul vacantării unor scaune, ele erau ocupate de locţiitori, iar 
din 1865, de ierarhi numiţi prin decret domnesc.O primă măsură luată de 
Guvernul lui Cuza a fost numirea arhimandritului Dionisie Romano ca locţiitor 
de episcop la Buzău, în locul lui Filotei (19 iulie 1860). Mitropolitul i-a refuzat 
însă hirotonia întru arhiereu, acest act săvârşindu-se abia către sfârşitul anului 
1862 la Iaşi. Multe mânăstiri şi schituri din Transilvania au devenit biserici de 
mir, iar în clădirile lor s-au înfiinţat şcoli şi aşezăminte de asistenţă socială. 
Măsuri şi mai energice - şi de interes general bisericesc - s-au luat însă în 
Moldova. Încădin vara anului 1859, averile mânăstirilor chinoviale: Neamţ, 
Secu, Agapia, Văratec, Adam şi Vorona au fost trecute în 
administrarea Ministerului Cultelor. Totodată, s-au 
desfiinţat atelierele mănăstireşti, s-au luat tipografiile de la Neamţ şi de la 
Mitropolie, s-au instituitcomitete administrative pe lângă egumeni, întocmindu- 
se bugete pentru fiecare mânăstire. 


La 16 august 1860, printr-o ordonanță domnească, s-au desființat mânăstirile 
Doljeşti şi Zagavia, precum şi 31 de schituri din Moldova. 
Vieţuitorii lor au fost aşezaţi la altemânăstiri, bisericile au fost 
prefăcute în biserici de mir, iar în clădirile din jur s-au înfiinţat şcoli săteşti, iar 
în două, aşezăminte de asistenţă socială. 


La 19 octombrie 1860, s-a promulgat o lege, tot în Moldova, prin care 


se  instituia un impozit de 10% asupra venitului net 
al «proprietăţilor nemişcătoare... ale mitropoliilor, episcopiilor, mănăstirilor 
închiriate şineînchinate cu metoacele lor, ale chinoviilor mănăstirilor şi 
bisericilor de sub diferite-tutele,...al seminariilor precum şi al oricărui alt 
aşezămiînt de binefacere» (din 31 martie 1862 legeas-a extins şi în Ţara 
Românească). În aceeaşi zi Consiliul de miniştri a hotărât ca 
veniturilemânăstirilor să nu mai intre în aşa numita «Casă Centrală», ci drept în 
vistieria ţării, adică laMinisterul de Finanţe.În fața acestor schimbări, 
mitropolitul Sofronie şi-a ridicat glasul în mai multe rânduri. 


Urmarea acestor proteste a fost înlăturarea sa din scaunul mitropolitan. 


Încă în ziua de 23octombrie 1860, cu prilejul recepţiei care a avut loc 
după întoarcerea lui Alexandru loan Cuzade la Constantinopol, domnitorul a 
adresat mitropolitului, în public, o aspră mustrare, învinuindu-l de 
nesupunerea clerului înalt față de măsurile luate de Guvern «în această epocă de 
tranziţie», de împotrivirea sa la pedepsirea unor călugări nevrednici de chemarea 
lor, derefuzul său de a participa la serbarea zilei onomastice a domnului, de 
abuzul despărțirilor făcutede «dicasteria» Mitropoliei. 


În urma acestor grave  învinuiri, la 7 noiembrie 1860, 
mitropolitul Sofronie a fost suspendat din funcţiile sale şi trimis în 
surghiun la mânăstirea Slatina. Se instituia totodată uncomplet de judecată, 
alcătuit arhierei din ambele Principate, pentru judecarea 
acestor «ilegalităţi». Ca locţiitor de mitropolit a fost numit arhiereul Meletie 
Racoviţă Sardeon, înlocuit la scurt timp cu Chesarie Răsmeriţă Sinadon, 
care a cârmuit Mitropolia până la 7 mai 1863.Suspendarea 
mitropolitului Sofronie a dus la căderea Guvernului Kogălniceanu (17 
ianuarie 1861). În ziua următoare mitropolitul Sofronie şi-a înaintat demisia....O 
altă problemă care a stat în atenţia Guvernului lui Cuza a fost 
aceea a şcolilor teologice. Astfel, la 15 decembrie 1859, şcolile 
catehetice din Moldova au fost prefăcute în şcoli primare... În 1860, - 
pe când era ministru al Cultelor M. Kogălniceanu - s-a făcut 
oreformă a seminariilor teologice din Moldova... Se pare că în 1859, la 
Seminarul de la Socola s-au pus bazele unei Facultăţi de teologie, care, în 1860, 
când s-a înfiinţat Universitatea din laşi, a fost trecută în cadrul acesteia. 


În Ţara Românească s-au luat, de asemenea, unele măsuri cu 
privire la cele patruseminarii, din Bucureşti, Râmnic, Buzău şi Argeş, toate 
având cursul inferior. În august 1860,Adunarea legislativă a hotărât ca 
seminariile să treacă sub «administraţiunea şi privegherea»Ministerului Cultelor 
şi Instrucțiunii Publice. 


S-a instituit tot atunci o comisie - din delegați ai Ministerului şi ai 
Mitropoliei - care a făcut propuneri de reorganizare 
radicală  ainvățămiîntului teologic din Tara Românească.... Toate 
seminariile urmau să fie «fundate şiîntreţinute cu cheltuiala statului», 
fiind puse sub  «inspecţiunea superioară» a MinisteruluiCultelor. 
Chiriarhii locului aveau dreptul să facă «inspecţiuni speciale, 
sub autoritatea Ministerului» şi îndatorirea «de a priveghea starea 
generală şi progresul seminarului din eparhie»... 


Secularizarea averilor mânăstireşti. 


Printr-un ordin domnesc, la 31 mai 1863, s-a desfiinţat Epitropia 
Sfântului  Mormânt,care fusese reînfiinţată înainte de alegerea lui 
Cuza...Paralel cu aceste măsuri luate în ţară, se desfăşura şi o vie 
activitate diplomatică în problema secularizării... La 12/24 decembrie 1863, 
Mihail Kogălniceanu, în calitate de preşedinte al Consiliuluide Miniştri, a 
prezentat un raport, cerând aprobarea ca să prezinte Adunării deputaţilor 
proiectulde lege pentru secularizarea averilor mânăstireşti (ministru al Cultelor 
şi Instrucțiunii era acumscriitorul Dimitrie Bolintineanu. În ziua 
următoare, 13/25 decembrie 1863,Guvernul a prezentat Camerei 
Deputaţilor acest proiect, care, cu mici modificări de redactare, a fost admis într- 
o atmosferă de mare însufleţire, cu 93 de voturi, numai 3 fiind contra. În primul 
articol al legii se preciza că «toate averile mânăstireşti din România sunt şi 
rămân averi ale Statului».Observăm că la început se vorbise numai de 
bunurile mânăstirilor închinate, dar acum legea se extindea şi asupra bunurilor 
mânăstirilor neînchinate şi a centrelor eparhiale... Împotriva secularizării au luat 
însă atitudine mai multe Puteri europene. Marele vizir Fuad Paşa a trimis lui 
Cuza o scrisoare prin care declara votul Camerei drept nul şi neavenit, iar 
consulii generali ai Rusiei, Austriei, Angliei şi Prusiei s-au prezentat într-o 
audienţă colectivă la Cuza, citindu-io adresă cu un conţinut identic. Italia a avut 
o atitudine rezervată, iar Franţa a fost singura ţarăcare ne-a sprijinit pe cale 
diplomatică în această problemă...Menţionăm şi faptul că prin Legea rurală 
(reforma agrară) din 14/26 august 1864, prin care s-a făcut împroprietărirea 
țăranilor clăcaşi, s-a prevăzut să se dea şi bisericilor un lot de pământ cultivabil 
(17 pogoane în Ţara Românească sau 8 fălci şi jumătate în Moldova). Lotul 
respective nu era însă suficient, căci la multe biserici slujeau doi sau 
chiar mai mulţi preoţi şiapoi, din acelaşi lot trebuia să se asigure o parte 
cântăreţului şi paraclisierului. Prin Legea comunală, din 31 martie 1864, se 
preciza că «fiecare comună e datoare aîngriji de cultul, de biserica sau 
bisericile la care aparţine. Ea este datoare a plăti pe preoţii bisericilor 
sale». Desigur salarizarea preoţilor parohi de către primării, acolo unde bisericile 
nuaveau venituri îndestulătoare, era o măsură bună şi absolut trebuitoare. 


Din nefericire comunelen-au făcut nimic ca să îmbunătăţească starea materială a 
preoților şi a bisericilor parohiale,care au rămas la starea dinainte, întreținându- 
se numai din ofrandele credincioşilor. O situaţiemai bună aveau doar 
bisericile care au aparţinut de mânăstirile ale căror averi 
au fostsecularizate. 


Alte schimbări în viaţa bisericească. 


După secularizare - şi mai ales după lovitura destat din 2/14 mai 1864 - s-au 
întocmit noi legiuiri, în vederea unei cât mai bune organizări aţării. 
Între acestea, au fost câteva care priveau şi Biserica. Astfel, la 
începutul anului 1864,Guvernul voia să introducă în ţară 
calendarul gregorian.În acest scop, s-a convocat laBucureşti un aşa 
numit «Consiliu bisericesc» format din mai mulţi arhierei şi egumeni, care săse 
pronunţe asupra acestei probleme. Răspunsul negativ al Consiliului, ca şi opinia 
publică din ţară care vedea în schimbarea calendarului un prim pas spre 
primirea catolicismului, audeterminat Guvernul să renunţe la ideea 
introducerii calendarului gregorian... Prin art. 92 din Legea comunală, din 
31 martie 1864, actele de stare civilă (naştere,căsătorie, deces), care până 
atunci erau în grija slujitorilor Bisericii, au fost trecute în seama primarilor 
comunali. Prin introducerea Codului civil la 4 decembrie 
1864, «despărţirile căsniceşti»(divorţurile) au fost luate 
din competenţa tribunalelor bisericeşti (dicasterii) şi 
date tribunalelor civile. Prin acelaşi Cod devenea obligatorie numai căsătoria 
civilă, iar gradele derudenie de la gradul patru în sus nu mai constituiau 
impedimente la căsătorie. 


Spre sfârşitul anului 1864, s-au dat trei legi care priveau direct 
Biserica OrtodoxăRomână. Prima din ele era Legea călugăriei sau Decretul 
organic pentru reglementarea schimeimonahiceşti, din 30 noiembrie 1864. 
Potrivit acestei legi, pe viitor puteau îmbrăţişa schima monahală numai 
cei care au absolvit «învăţăturile monahale superioare» şi au vocaţie, urmândca 
dintre ei să se recruteze viitorii ierarhi. Din restul credincioşilor, puteau fi 
călugăriți bărbaţila cel puţin 60 de ani, iar femeile la cel puţin 50 
de ani (excepţie făceau invalizii şi cei cesufereau de boli incurabile). 
Tunderea în monahism se făcea pe baza aprobării speciale aSinodului 
general şi a Ministerului Cultelor şi numai în mânăstirile şi schiturile care urmau 
să fie stabilite printr-un «regulament special». Ministerul Cultelor îşi asuma şi 
sarcina întrețineriicălugărilor, prevăzînd în buget anumite sume anuale. 


Legea a avut, urmări defavorabile pentru Biserică, deoarece mânăstirile au 
rămas aproape pustii, pierzându-și rostul pe care l-au avut altădată în istoria 
Bisericii şi a culturii româneşti. A doua lege era Decretul organic pentru 
înfiinţarea unei autorităţi sinodale centrale, din 3 decembrie 1864. Prin această 
lege se urmărea înfăptuirea unificării bisericeşti în România. Până atunci, 
cele două Biserici - din Ţara Românească şi din Moldova - erau 


lipsite de oautoritate sinodală. Pentru înlăturarea oricărei dependențe de o 
autoritate bisericească străină, primul articol din lege prevedea că «Biserica 
Ortodoxă Română este şi rămîne independentă de orice autoritate bisericească 
străină, întru tot ce priveşte organizarea şi disciplinay...Sinodul general s-a 
întrunit numai în trei sesiuni, toate la Bucureşti. Prima s-a ţinut întrel 
decembrie 1865 şi 5 ianuarie 1866, sub preşedinţia mitropolitului 
Nifon. Lucrările nu s-au putut desfăşura în bune condițiuni, deoarece în 
şedinţa a treia, din 7 decembrie, arhiereul Neofit Scriban a depus un 
protest, prin care contesta Sinodului însuşi dreptul de a fiinţa 
legal, socotindu-l «adunare necanonică». Înainte de încheierea 
lucrărilor, au înaintat un protestcomun împotriva Sinodului încă 
doi arhierei, Filaret Scriban şi Iosif Bobulescu. 


Toţi au fost excluşi din Sinod... 
Lupta pentru canonicitate. 


Ultima legiuire bisericească a lui Alexandru loan Cuza,care a produs 
multe discuţii şi frământări, a fost Legea pentru numirea de 
mitropoliți şiepiscopi eparhioți în România, votată la 20 ianuarie (de 
Adunarea deputaţilor) şi la 5 februariel 865 (de Senat), decretată de 
domn la 11 mai 1865. Noua lege avea doar trei articole, 
cuurmătorul cuprins: 1. «Mitropoliţii şi episcopii eparhioți ai României se 
numesc de domn, dupăo prezentare a Ministrului de Culte, în 
urma deliberaţiunii Consiliului de Miniştri. 2. Mitropoliţii şi 
episcopii se numesc din clerul monahal român, mitropoliţii având 
vârsta cel puţin de 40 de ani, iar episcopii 35 de ani, cunoscuţi prin 
pietate, învăţătură şi capacitate. 3.Mitropoliţii şi episcopii sunt 
justiţiabili pentru delicte spirituale înaintea Sinodului ţării, iar pentru 
orice alte delicte înaintea Curţii de Casaţie». Deci legea aducea două lucruri noi: 
numi-rea ierarhilor şi judecarea lor de către o instanţă civilă. Trebuie 
precizat, de asemenea, că în primul proiect al legii respective se vorbea de 
«alegerea»  mitropoliților şi episcopilor eparhioți,dar suferind mai multe 
modificări, s-a ajuns în cele din urmă la «numire».La data decretării legii, 
existau numai doi ierarhi aleşi potrivit vechilor rânduieli: mitropolitul 
Nifon al Ungrovlahiei şi episcopul Calinic al Râmnicului (ambii din 1850). 
Restul scaunelor vlădiceşti erau ocupate de locţiitori (locotenenţi), numiţi de 
Guvern dintre arhiereiititulari români hirotoniți pe numele unor vechi scaune 
episcopale dispărute...Îndată după aceasta s-a început o puternică acţiune 
împotriva legilor bisericeşti ale luiCuza, mai ales faţă de cea din 


urmă. Ea este cunoscută sub numele de «lupta 
pentrucanonicitate». În fruntea ei găseau fraţii arhierei Neofit şi Filaret 
Scriban, nepotul lor arhiereullosif Bobulescu, arhiereul Ioanichie Evantias. 
Dintre mireni a luat atitudine împotriva legilor lui Cuza «comitele» Scarlat 
Rossetti, prin ziarul său «Eclesia».Ca şi în cazul Legii sinodale, «canonicii» 
susțineau că prin numirea episcopilor prindecret domnesc au fost 
nesocotite canoanele şi vechile rânduieli ale Bisericii noastre...Patriarhul 
ecumenic Sofronie III... a convocat Sinodul patriarhal la 15 aprilie 
1865.Sinodul a condamnat «cele trei proiecte de legi dacice, despre sinod, 
monahi şi mânăstirile şi despre alegerea şi judecata arhiereilor», pe care le 
considera necanonice şi în contradicţie cuvechea tradiţie bisericească. 


A fost trimis tot atunci în ţară arhimandritul Eustatie Cleobul, cutrei scrisori 
(toate cu data de 17 aprilie 1865) către domn, către mitropolitul 
primat cusufraganii săi şi către mitropolitul Moldovei cu sufraganii săi, prin 
care se arăta dezaprobarea Patriarhiei față de înnoirile introduse în Biserica 
românească....În toamna aceluiaşi an, patriarhul Sofronie III a convocat 
din nou Sinodul patriarhal, condamnând şi de data aceasta cele trei 
legiuiri ale lui Cuza şi trimițând o nouă scrisoare laBucureşti. La scurt 
timp, Patriarhia ecumenică a comunicat hotărîrea ei celorlalte 
Patriarhiiapostolice, Bisericilor Ortodoxe autocefale, cerându-le părerea. 
Majoritatea acestora au sfătuit pe patriarh să adopte o poziţie moderată. 
Înlăturarea lui Alexandru loan Cuza din scaunuldomnesc (11/23 
februarie 1866) a atenuat întrucâtva raporturile dintre 
Patriarhia de Constantinopol şi Biserica noastră. La acestea au contribuit şi 
două scrisori ale mitropoliţilor Nifon şi Calinic către patriarh. Totuşi, 
Patriarhia refuza să reia legăturile cu «episcopiinecanonici». 


